Rafael Merry del Val y Zulueta

Rafael Merry del Val y Zulueta (født 10. oktober 1865 i London i Storbritannia, død 26. februar 1930 i Vatikanet) var en av den katolske kirkes kardinaler.

Liv og virke

Bakgrunn 
Merry del Val fikk sin grunnleggende utdannelse ved blant annet jesuittenes skole i Namur i Belgia. Han studerte ved Gregoriana i Roma der han avla doktoreksamen i filosofi og senere teologi. Merry del Val ble diakonviet den 27. mai 1888 i kirken Sant'Anna in Via Merulana i Roma.

Prest 
Den 30. desember 1888 ble han presteviet i samme kirke. Han arbeidet så blant annet i det pavelige diplomati.

I en tid var Merry del Val sekretær for erkebiskop Luigi Galimberti, nuntius i Østerrike. På 1890-tallet fikk han en rekke oppdrag, blant annet å inspisere katolske skoler i Manitoba i Canada.

Han var sekretær for den pavelige kommisjon som i 1896 gransket og forkastet gyldigheten av de anglikanske prestevielser.

Erkebiskop, kardinal 
Den 6. mai 1900 ble Merry del Val utnevnt til titulærerkebiskop av Nicaea. Ordinasjonen fant sted i den spanske nasjonalkirke i Roma, Santa Maria di Monserrato.  Han deltok i konklavet i 1903 som valgte kardinal Sarto til ny pave, ble statssekretær og senere samme år kreert til kardinal som kardinalprest av Santa Prassede.

Kardinal Merry del Val var camerlengo fra 1911 til 1912. I 1914 deltok han i konklavet som valgte kardinal della Chiesa til ny pave. Merry del Val fratrådte da posten som Den Hellige Stols statssekretær og ble isdtedet utnevnt til prefekt for Troskongregasjonen. Denne post innehadde han til sin død i 1930.

Han var camerlengo fra 1920 til 1922, og deltok ved konklavet 1922 som valgte pave Pius XI.

Merry del Val er gravlagt i de vatikanske grotter under Peterskirken.

I 1953 ble hans saligkåringsprosess innledet. Han har fått en gate oppkalt etter seg i Trastevere i Roma, Via Cardinale Merry del Val.

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Alessandro Mattei (1744-1820) *1767
 Kardinal Pietro Francesco Galleffi (1770-1837) *1819
 Kardinal Giacomo Filippo Fransoni (1775-1856) *1822
 Kardinal Carlo Sacconi (1808-1889) *1851
 Kardinal Edward Henry Howard of Norfolk (1829-1892) *1872
 Kardinal Mariano Rampolla del Tindaro (1843-1913) *1882
 Kardinal Rafael Merry del Val y Zulueta (1865-1930) *1900

Referanser

Litteratur 
 Giuseppe dalla Torre: The Cardinal of charity. Memorial discourse on the work and virtues of the late Cardinal Raphael Merry del Val; New York 1932
 Pio Cenci: Il Cardinale Raffaele Merry del Val; Roma 1933
 Vigilio Dalpiaz: Attraverso una porpora. Il cardinale Merry del Val; Torino 1935
 Rafael Figueroa Ortega: Una gloria de la iglesia. El Cardenal Rafael Merry del Val; Mexico 1937
 Girolamo dal Gal: Il cardinale Merry del Val. Segretario di Stato del Beato Pio X; Roma 1953
 Mary Bernetta Quinn: Give me souls. A life of Raphael Cardinal Merry del Val; Westminster 1958
 Girolamo dal Gal: The spiritual life of Cardinal Merry del Val; New York 1959
 Marie-Cecilia Buehrle: Rafael Cardinal Merry del Val; London 1957
 Jean LeBlanc: Dictionnaire biographique des évêques catholiques du Canada. les diocèses catholiques canadiens des Églises latine et orientales et leurs évêques; repères chronologiques et biographiques, 1658–2002; Ottawa 2002; S. 242–245

Eksterne lenker 
 Biografi på The Cardinals of the Holy Roman Church

Spanske kardinaler
Spanske katolske biskoper
Linjen Rebiba
Pavelige diplomater
Personer fra London
Guds tjener
Ærverdig